Flavell Te Ururoa: Motions — Paris—Terrorist AttacksText is incorporated into the Bound VolumeFlavell Te Ururoa: Motions — Paris—Terrorist Attacks[Sitting date: 17 November 2015. Volume:710;Page:8017. Text is incorporated into the Bound Volume.]Hon TE URUROA FLAVELL (Co-Leader—Māori Party):E Te Whare Pāremata ō tātau tēnā tātau katoa tēnei te tū ake ki te tautoko i ngā kōrero kua kōrerohia. Kai te whakaae atu ki te ia o te kōrero ki te wairua o te kōrero ēngari kia hāngai tonu taku kōrero ki te hunga kua mate me taku kī atu: “E Tū e he aha te taonga i haere ai koutou ki te mate? He tara tārau tē tē! He pā tehetehe! He huruhuru whare riha! He papa pounamu ki te ringa kia māwhiti te karu e!”. He kupu kōrero tērā mō te hunga kua ngaro i te tirohanga kanohi.Tata ki te rua rau tāngata i parekuratia ai nā te āhuatanga o te hunga—ko ētahi i mate ko ētahi i puta ko ētahi kāre anō kia kitea ēngari i mahi rā i wā rātau mahi nā runga i te riri nā runga i te aha rānei ko wai ka mōhio! Waiho tērā hunga ki a rātau anō i te tuatahi me tangi ki ngā mate e kōrerohia nei ngā whānau te hunga i noho nei e kaputī nei e kanikani nei e mātakitaki nei i te āhuatanga o tā rātau noho i Wīwī e kore mōhio nō rātau ā i reira tētahi nanakia e whakaaro ake nei ā ki te kōhuru i a rātau. Nō reira me pēnei rawa te kōrero koutou i Te Pō e moe e moe e moe! Koutou te whenua o Wīwī e tū pakari nei ki mua i te aroaro o te hoariri tēnā koutou tēnā koutou tēnā koutou kia kaha kia toa kia manawa nui!I ngā tau kua hipa ake ko Te Māori i haere ki Wīwī. I hiahia nō Te Ao Māori otirā tēnei whenua ki te āwhina i a Wīwī i roto i ngā uauatanga o te pakanga. Ko Te Pakanga Tuatahi tērā ā nā runga i ngā āki o Tā Apirana Ngata mā o tā Te Rangi Hīroa mā eke atu ngā Māori ki tērā whenua. Nā Te Ao Māori anō rātau i whakaako ki ō rahi ērā momo āhuatanga otirā i ako nei ngā Māori i ngā waiata o Wīwī. I tēnei rā ko Te Ao Māori tēnei e tū ake ki te tautoko i a koutou i te wā o te tangi te wā o te aroha te wā o te pōuri kia taea ai koutou te puta ki te whai ao ki te ao mārama! Nō reira koinei tētahi paku kupu ki a koutou kai aku rangatira Wīwī otirā ngā mea o Wīwī e noho nei i Aotearoa nei e whakaaro nui nei mō tō koutou whānau kai wīwī e noho ana. Ka tangi ake hoi anō tē taea te aha! Kia kaha kia toa kia manawa nui!Tētahi waiata hai āwhina hei whakamāmā i te āhuatanga o te ngau o mamae ka whai mai ā kō ake nei. He kōrero e pēnei ana te kōrero: Mā wai rā e taurima te marae? Ēhara i te mea ko te marae o Te Ao Māori ēngari arā ko te whenua te kōrero! Mā te aroha mā te whakaaro nui ā tētahi ki tētahi! Tēnā he wai.[To this House of Parliament of ours acknowledgments to us all. I rise in support of the contributions made. I agree with the flow and spirit of the discourse but my address must remain focused on those who died by saying to them: “Alas oh Tū what was the treasure that caused you collectively your death? A condiment of ecstasy—no no! Thrusts of naked manhood! Hair that houses nits! Greenstone tiki in hand you may well stare; woe is me!”. Those are words from a lament that expresses deep grief for the dead lost from the sight of mankind.Approximately 200 people were affected by the terrorist attack. Some were killed some escaped and some have not been found yet. But no one knows the reason for the attack—whether it was in anger or whatever. Leave that lot there among their own; our task in the first instance is to grieve over the deaths alluded to here the families the ones who were merely socialising having a cup of tea dancing and seeing how people live their lives in France unaware that a villain was present and thinking about murdering them. So let me put it this way: you in the Void sleep rest slumber; you the country of France standing strong before the enemy I salute acknowledge and commend you. Be strong brave and stout of heart.In years past it was the Māori indeed who went to France. Māoridom—in other words this country—wanted to help France during the difficulties of war. That was the First World War and through the urgings of Sir Apirana Ngata Sir Te Rangi Hīroa and others Māori arrived in that country. Māoridom also taught them to work alongside your masses and in all those kinds of things. Furthermore these Māorilearnt French songs. This is Māoridom standing here today to support you in your moment of grief empathy and remorse that will enable you to emerge into the world of light and understanding. So this is but a small tribute to you collectively my esteemed ones of France but at the same time to those living here in New Zealand from France. We have huge considerations for your families living back there in France. We grieve but are unable to do anything! Be strong courageous and stout of heart.A song to help and ease the pain that gnaws will follow shortly. It is a tale that goes like this: who indeed will tend to the marae? It is not as if it is referring to the marae of Māoridom but rather to the country. That is what this tale is about. A feeling of empathy and a high regard of one for the other will tend to the country. Now then a song.]WaiataMā te tika mā te pono mā te aroha koinei ngā kaupapa nui tēnā koutou kia ora tātau![Fairness sincerity and compassion—these then are important principles. Acknowledgments to you collectively and my regards to us all.]